هندوستان نینگ جمو و کشمیر منطقه سیده خوفسیزلیک کوچلری بیلن یوز بیرگن توقنه شووده مستقل لیک طرفداری 4 نفر مقاومتچی حیاتینی یوقاتدی.
هند مطبوعاتیده اوین آلگن خبرلرده بیلدیریلیشیچه، شوپیئانده خوفسیزلیک کوچلری بیلن مقاومتچیلر اورته سیده توقنه شوو یوز بیرگن.
توقنه شووده 4 نفر مقاومتچی حیاتینی یوقاتگن بیرته سی یره لنگن.
هندوستان 2019- ییل 5 اگستده قبول قیلگن اساسی قانون اوزگریشی بیلن جمو و کشمیرنینگ خودمختارلیگینی کوتریب تشلرکن، ایالت اداره سینی هم لغو ایتیب مذکور منطقه نی مرکزگه باغلیق ایککی ته ایریم توده توپراغی اوله راق ایریب تشله گندی.
بو قرارنینگ آرتیدن هندوستان خوفسیزلیک کوچلری جمو و کشمیرده برقرارلیک عملیاتلری و خلق نینگ اوستیده گی باسیملرینی کوپه یتیرگندی. عین دمده کوچه چیقیشنی منع قیلیش بیلن بیر قطارده انترنیت، تیلفون و ترانسپورت چیکلاولری کیلتیریب منطقه ده گی محلی اداره چیلر بیلن اعضالرینی قولگه آلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
